CELEX: 62016CN0199
Language: da
Date: 2016-04-11 00:00:00
Title: Sag C-199/16: Anmodning om præjudiciel afgørelse indgivet af Conseil d'État (Belgien) den 11. april 2016 — État Belge mod Max-Manuel Nianga

13.6.2016   
            
            
               DA
            
            
               Den Europæiske Unions Tidende
            
            
               C 211/36
            
         
      Anmodning om præjudiciel afgørelse indgivet af Conseil d'État (Belgien) den 11. april 2016 — État Belge mod Max-Manuel Nianga
      (Sag C-199/16)
      (2016/C 211/46)
      Processprog: fransk
      
         Den forelæggende ret
      
      Conseil d'État
      
         Parter i hovedsagen
      
      
         Sagsøger: État Belge
      
         Sagsøgt: Max-Manuel Nianga
      
         Præjudicielt spørgsmål
      
      Skal artikel 5 i Europa-Parlamentets og Rådets direktiv 2008/115/EF af 16. december 2008 om fælles standarder og procedurer i medlemsstaterne for tilbagesendelse af tredjelandsstatsborgere med ulovligt ophold sammenholdt med artikel 47 i Den Europæiske Unions charter om grundlæggende rettigheder og under hensyn til retten til at blive hørt, som udgør en integrerende del af retten til forsvar, der er et almindeligt EU-retligt princip, sådan som det finder anvendelse i forbindelse med nævnte direktiv, fortolkes således, at den pålægger den nationale myndighed at tage hensyn til barnets tarv, familieliv og den pågældende tredjelandsstatsborgers helbredstilstand, når den træffer den i direktivets artikel 2, stk. 4, og artikel 6, stk. 1, omhandlede afgørelse om tilbagesendelse, eller når den i samme direktivs artikel 3, nr. 4, og artikel 8 omhandlede udsendelse finder sted?